
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 1304-9/2015
Előterjesztést készítette: Kiss Imre hatósági irodavezető
Előterjesztés elkészítésének időpontja: 2015. május 08.
Előterjesztést véleményezi: PVB, HSZB
Döntés módja: nyílt szavazás, egyszerű szótöbbség 
Mellékletek: beszámoló 
E L Ő T E R J E S Z T É S

Sülysáp Város Önkormányzata Képviselő-testületének
2015. május 21-én tartandó munkaterv szerinti ülésére

5. napirendhez

Tárgy: Beszámoló Sülysáp Város Önkormányzata mezőőrségének 2014. évi tevékenységéről 
Tisztelt Képviselő-testület!

Sülysáp Város Önkormányzata a 16/2013. (XI. 26.) önkormányzati rendeletével döntött a mezei őrszolgálat létesítéséről és működéséről. A mezőőrség feladata a Sülysáp város közigazgatási területéhez tartozó termőföldek – ide nem értve az erdőt, a halastavat – őrzése, a termőföldeken levő, illetve ahhoz tartozó termények és termékek, felszerelések, eszközök, haszonállatok, továbbá mezőgazdasági építmények, egyéb művelési ágú ingatlanok, földmérési jelek védelme, az illegális hulladéklerakó helyek kialakulásának megakadályozása és a külterület közrendjének és közbiztonságának erősítése.
Az Önkormányzat az említett feladatok ellátására összesen két főt alkalmaz. A mezőőrök felvették a kapcsolatot a sülysápi földhasználókkal, a rendőrökkel pedig kb. 2 hetente közösen járőröznek. A mezőőrök - a folyamatos ellenőrzés biztosítása céljából - többnyire eltérő szolgálati időbeosztásban dolgoznak.
Sülysáp Város Önkormányzatának mezőőrei megküldték a 2014. évi tevékenységükről szóló beszámolójukat. (1. sz. melléklet)
Kérem a beszámoló szíves megtárgyalását.

…/2015. (IV. 23.) ÖKT határozati javaslat

Sülysáp Város Önkormányzatának Képviselő-testülete Sülysáp Város Önkormányzata mezőőrségének 2014. évi tevékenységéről szóló beszámolót elfogadja.
Határidő: azonnal
Felelős: polgármester
Sülysáp, 2015. május 11.

Horinka László s.k.


polgármester

